-J e g y z ő k ö n y v

Készült: Kemendollár Község Önkormányzati Képviselőtestületének 2022. május 16. napján 18.00 órakor tartott nyílt üléséről.

Az ülés helye: Kemendollár Faluház

8931 Kemendollár, Béke liget 3.

Jelen vannak: Németh László polgármester

Majer Róbert alpolgármester

Szabóné Baján Erzsébet képviselő

Kurucz Attila képviselő

Horváth Jánosné képviselő

Tanácskozási joggal meghívottak:

Bucsák Katalin jegyző

N a p i r e n d e l ő t t:

Németh László polgármester köszöntötte a megjelenteket, a jelenléti ív alapján megállapította, hogy a képviselőtestület – teljes létszámmal jelen van - határozatképes, az ülést megnyitotta.

Németh László polgármester tájékoztatást adott a két ülés között eltelt időszak eseményeiről, a saját és átruházott hatáskörben hozott fontosabb intézkedésekről.

Németh László polgármester javasolja a kiadott napirendek elfogadását az alábbiak szerint:

**N a p i r e n d :**

1. ***Pókaszepetki Közös Önkormányzati Hivatal 2021. évi költségvetésének módosítása***

Előadó: Németh László polgármester

1. ***Kemendollár község 2021. évi költségvetési rendelet módosítása***

Előadó: Németh László polgármester

1. ***Kemendollár Község Önkormányzat 2021. évi költségvetéséről szóló beszámoló (zárszámadás)***

Előadó: Németh László polgármester

1. ***Közművelődési rendelet módosítása, 11/2013.(X.16.). rendelet hatályon kívül helyezése***

Elődaó: Bucsák Katalin jegyző

1. ***Település arculati kézikönyv módosítása***

Elődaó: Bucsák Katalin jegyző

1. ***Gyermekvédelmi beszámolók elfogadása***

Elődaó: Bucsák Katalin jegyző

1. ***Könyvtári feladatellátás beszámoló elfogadása***

Előadó: Németh László polgármester

1. **Belső ellenőr beszámolójának elfogadása**

Előadó: Németh László polgármester

1. ***Zala Megyei Katasztrófavédelmi Igazgatóság tájékoztatója a településen végzett 2021. évi munkájáról***

Előadó: Németh László polgármester

1. ***A rendszeres gyermekvédelmi kedvezményben részesülő gyermekek ingyenes nyári szünidei étkeztetésének biztosítása***

Elődaó: Bucsák Katalin jegyző

1. ***Kemendollár zártkert 894, 895, 985, 986, hrsz-ú ingatlanra érkezett vételi ajánlat elbírálása***

Előadó: Németh László polgármester

1. ***Egyebek:***

* ***Kápolna felé vezető út melletti tulajdonosok felszólítása kilógó faágak gallyazására***
* ***Kurucz Attila kemendollári lakossal földhasználati szerződéskötés***

Előadó: Németh László polgármester

A Képviselőtestület a javasolt napirendi pontokat elfogadta.

**N a p i r e n d e k t á r g y a l á s a:**

1. ***Napirend:***

***Pókaszepetki Közös Önkormányzati Hivatal 2021. évi költségvetésének módosítása***

Előadó: Németh László polgármester

Németh László polgármester: A Pókaszepetki Közös Önkormányzati Hivatal 2021. évi költségvetése a fenntartó kilenc önkormányzat elfogadását követően épülhet be Pókaszepetk Község Önkormányzat 2021. évi költségvetésébe, majd azt követő zárszámadásába.

A költségvetés módosításának szükségességét a csatolt előterjesztésben foglaltak támasztják alá.

Németh László polgármester javasolta, hogy a képviselőtestület az előterjesztésben elhangzottak szerint a Pókaszepetki Közös Önkormányzati Hivatal költségvetésének módosítását fogadja el.

**Kemendollár Község Képviselőtestület a javaslattal egyetértett és – Németh László polgármester javaslatára – öt igen szavazattal, ellenszavazat nélkül az alábbi határozatot hozta:**

***24/2022. (V.16.) önkormányzati Határozat***

**Kemendollár Község Önkormányzat Képviselőtestülete a Pókaszepetki Közös Önkormányzati Hivatal 2021. évi költségvetésének módosítását az előterjesztés szerinti tartalommal elfogadja.**

***A/***

***I. A Hivatal 2021. évi költségvetés bevételi fő összegét* 103,818,276 *forintban, a kiadási fő összegét* 103,818,276 *forintban állapítja meg, az alábbiak szerinti bontásban:***

**A, Működési költségvetés**

**I. Működési kiadások 101,687,229 Ft**

K1, Személyi juttatások 77,624,304 Ft

K2, Munkaadói járulékok és szoc.hj.adó 11,746,586 Ft

K3, Dologi kiadások 12,316,339 Ft

K4, Ellátottak pénzbeli juttatásai 0 Ft

K5, Egyéb működési kiadások 0 Ft

**II. Működési bevételek 227,022 Ft**

B1, Működési támogatás ÁH belülről 0 Ft

B3, Közhatalmi bevételek 225,000 Ft

B4, Működési bevételek 2,022 Ft

**III. Finanszírozási bevételek 103,591,254 Ft**

B8,Finanszírozási bevételek

előző évi pénzmaradvány igénybevétele 91,161 Ft

* Irányító szervi támogatás 103,500,093 Ft

**B, Felhalmozási költségvetés**

1. **Felhalmozási kiadások 2,031,627 Ft**

K7, Felújítások 0 Ft

K6, Beruházások 2,031,627 Ft

1. **Felhalmozási bevételek 0 Ft**

B5. Felhalmozási bevételek 0 Ft

B7,Felhalmozási célú átvett p.eszközök 0 Ft

**Költségvetési kiadások összesen 103,718,856 Ft**

**Költségvetési bevételek összesen 103,818,276 Ft**

**További változásokat a módosítás nem eredményez, fizetési kötelezettséget az Önkormányzatra nézve nem keletkeztet.**

***Határidő: folyamatos***

***Felelős: Németh László polgármester és Bucsák Katalin jegyző***

Az előterjesztésben foglaltak alapján a Pókaszepetki Közös önkormányzati Hivatal 2021. évi költségvetés végrehajtásáról szóló előterjesztés külön határozatban kerül jóváhagyásra

**Kemendollár Község Képviselőtestület a javaslattal egyetértett és – Németh László polgármester javaslatára – öt igen szavazattal, ellenszavazat nélkül az alábbi határozatot hozta:**

***25/2022. (V.16.) önkormányzati Határozat***

***Kemendollár Község Önkormányzat Képviselőtestület a Pókaszepetki Közös Önkormányzati Hivatal 2021. évi költségvetésének végrehajtásáról szóló beszámolót a jegyzőkönyvhöz csatolt írásos előterjesztésben foglaltak szerint elfogadta.***

***A Hivatal 2021. évi költségvetésének zárszámadása Pókaszepetk Község rendeletében jelenik meg.***

***Határidő: folyamatos***

***Felelős: Németh László polgármester és Bucsák Katalin jegyző***

1. ***Napirend:***

***Kemendollár község 2021. évi költségvetési rendelet módosítása***

Előadó: Németh László polgármester

Németh László polgármester tájékoztatta a képviselőtestületet, hogy a zárszámadás előtt még a 2021. évi költségvetésben – az utolsó negyedévi változások, az állam által biztosított előirányzatok átvezetése történik meg.

Az erről szóló írásos tájékoztatást minden képviselő megkapta, azt megismerte.

Megkérdezte a képviselőtestületet, hogy az önkormányzat 2021. évi költségvetésében történő módosítások átvezetésével kapcsolatban kérdés nem merült fel.

Németh László polgármester javasolta, hogy Kemendollár Község Önkormányzat 2021. évi költségvetésének módosításáról szóló rendeletet az írásos előterjesztésnek megfelelően fogadják el.

**A képviselőtestület a javaslattal egyetértett és öt igen szavazattal, ellenszavazat nélkül az önkormányzat 2021. évi költségvetésének módosításáról az alábbi rendeletet alkották meg, fogadták el:**

**Kemendollár Község Önkormányzata Képviselő-testületének 5/2022. (V. 17.) önkormányzati rendelete**

**Kemendollár Község Önkormányzata 2021. évi költségvetéséről szóló 1/2021.(II.12.) önkormányzati rendeletének módosításáról**

1. ***Napirend:***

***Kemendollár Község Önkormányzat 2021. évi költségvetéséről szóló beszámoló (zárszámadás)***

Előadó: Németh László polgármester

Németh László polgármester megkérdezte a képviselőket, hogy az írásban kiadott 2021. évi költségvetés teljesítéséről szóló beszámolóhoz van-e valakinek kérdése, hozzászólása.

Kérdés, észrevétel nem érkezett, Németh László polgármester javasolta, hogy az önkormányzat 2021. évi költségvetésének végrehajtásáról szóló beszámolót rendelettel fogadják el.

**A képviselőtestület a javaslattal egyetértett és öt igen szavazattal, ellenszavazat nélkül az alábbi rendeletet alkotta meg, fogadta el:**

**Kemendollár Község Önkormányzata Képviselő-testületének 6/2022. (V. 20.) önkormányzati rendelete**

**Zárszámadási rendelet Kemendollár Község Önkormányzat 2021. évi költségvetésének végrehajtásáról**

1. ***Napirend:***

***Közművelődési rendelet módosítása, 11/2013.(X.16.) rendelet hatályon kívül helyezése***

Elődaó: Bucsák Katalin jegyző

A Zala Megyei Kormányhivatal Főigazgatójától 2021. január 26-án érkezett Szakmai segítségnyújtás alapján felül kell vizsgálni a helyi közművelődési feladatok ellátásáról szóló 13/2020 (XII.17.) önkormányzati rendeletet.

A Miniszterelnökség Területi Közigazgatásért Felelős Államtitkára TKF-1/2016/1/2020. számú, 2021. évi ellenőrzési munkaterv részeként folytatott célvizsgálat keretében megvizsgálták a Pókaszepetki Közös Önkormányzati Hivatalhoz tartozó önkormányzatok valamennyi, tárgyban érintett rendeletét, melynek eredményeként a szakmai segítségnyújtáshoz mellékelt észrevételek alapján módosítani szükséges a tárgybani rendeletet. A célvizsgálat alapján további módosításként elvárt nem kizárólag a közművelődési feladatellátást a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény szabályozásának történő megfelelés, hanem a közművelődési alapszolgáltatások, valamint a közművelődési intézmények és a közösségi színterek követelményeiről szóló 20/2018. (VII.9.) EMMI rendeletben használt elnevezésnek megfelelő nevek használata is.

Így a rendeletekben „használt” Faluház, Civilház, Közösségi ház és egyéb megnevezés használatára kizárólag akkor térhetünk ki, amennyiben a település Intézményi keretek között tartja fenn a Művelődési házát. Amennyiben Intézményt nem tart fenn, úgy az elnevezés helyesen Közösségi Színtér, vagy Közösségi tér és ezt az elnevezést tartalmaznia is kell kötelezően a kulturális színtérnek.

Ennek megfelelően a rendelet módosításra került.

Továbbá a módosító rendeletével a 11/2013. (X.16.) a helyi környezet védelméről, a közterületek és ingatlanok rendjéről, a település tisztaságáról szóló önkormányzati rendeletének hatályon kívül helyezéséről hoz döntést.

Németh László polgármester javasolta, hogy Kemendollár Község Önkormányzat a helyi közművelődési feladatok ellátásáról szóló rendelet módosítását az írásos előterjesztésnek megfelelően fogadják el.

**A képviselőtestület a javaslattal egyetértett és öt igen szavazattal, ellenszavazat nélkül az alábbi rendeletet alkották meg, fogadták el:**

**Kemendollár Község Önkormányzata Képviselő-testületének 7/2022. (V. 17.) önkormányzati rendelete**

**a helyi közművelődési feladatok ellátásáról 5/2020. (VI.29.) önkormányzati rendelet módosításáról**

1. ***Napirend:***

***Település arculati kézikönyv módosítása*** *(szóban került előterjesztésre)*

Elődaó: Bucsák Katalin jegyző és Németh László polgármester

Bucsák Katalin jegyző ismerteti a képviselő-testület tagjaival, hogy a településtervezéssel összefüggő egyes törvények módosításáról szóló 2021. évi XXXIX. tv (továbbiakban Módosító törvény) módosította a Magyarország helyi Önkormányzatairól szóló 2011. évi CLXXXIX. tv (továbbiakban Mötv.) és a településkép védelméről szóló 2016. évi LXXIV. Tv (továbbiakban: Tktv.) egyes szakaszait, az alábbiak szerint:

* az Mötv. 42.§ 14. pontjának módosítása alapján a Képviselőtestület át nem ruházható hatáskörébe került a településfejlesztési terv és a településrendezési terv jóváhagyása.

Az önkormányzat településkép-érvényesítő eszközei tekintetében eddig a polgármester rendelkezett hatósági hatáskörrel.

A Tktv. 8. § (2) bekezdés b) – d) pontja és 10.§ (3) bekezdése módosításával kivezetésre került az a szabály amelye alapján önkormányzati hatósági ügyet közvetlenül a polgármesterre telepített a törvény. A Módosító törvény hatálybalépő rendelkezése értelmében ezen hatáskör címzettje a jövőben az önkormányzat, illetőleg annak képviselőtestülete lesz.

A Tktv. 8/A. §-a értelmében a képviselőtestület a 8. §-ban foglalt önkormányzat hatósági hatásköröket a 2. § (2)bekezdése szerinti településképi rendeletében ruházhatja át.

A fentiek alapján a Képviselőtestületre az a feladat hárul, hogy módosítani köteles a településképi rendeletét, s az abban foglaltakat a jogharmonizáció érdekében a magasabb szintű jogszabálynak megfelelően kell szabályozni. Amennyiben úgy dönt, hogy a hatáskör címzettje továbbra is a polgármester maradjon, úgy azt kell a rendeletben rögzítenie.

Figyelemmel arra, hogy az alaprendelet egyéb tekintetben nem felel meg a jogszabályszerkesztésről szóló törvény követelményeinek, illetve az újonnan bevezetett IJR rendszer a rendeletekben nem fogadja el a táblázatos rögzítést sem, javasolni szeretném, hogy a Képviselőtestület alkosson új rendeletet, mely valamennyi szabálynak, illetve rendszerfeltételnek is megfelel.

A rendelet módosításának / vagy új rendelet alkotásnak hatálybalépését megelőzően a rendelet tervezetet a Képviselőtestület döntéséről szóló határozatával településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendeletben foglaltaknak megfelelve Hatósági jóváhagyásra meg kell küldeni.

Amennyiben a rendeletét későbbiek során kívánja módosítani, úgy javaslom módosítsa Szervezeti és Működési Szabályzatát, melynek mellékletében rögzítse a hatáskör átadását. Ezen intézkedéssel a Képviselők eleget tesznek a mondhatni jogkövetési kötelezettségnek a magasabb rendű jogszabály által elvárt rendelet módosítási kötelezettségnek.

Bucsák Katalin jegyző ismerteti a rendelet alkotási, illetve módosítási lehetőségeket.

Németh László polgármester kéri, hogy határozatukat hozzák meg a felülvizsgálat tárgyában.

**Kemendollár Község Képviselőtestület a javaslattal egyetértett és – Németh László polgármester javaslatára – öt igen szavazattal, ellenszavazat nélkül az alábbi határozatot hozta:**

***26/2022. (V.16.) önkormányzati Határozat***

***Kemendollár Község Önkormányzat Képviselő-testülete megfelelve a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendeletben foglaltaknak a településképi rendelet felülvizsgálatát kezdeményezzük.***

***Határidő: folyamatos***

***Felelős: Németh László polgármester és Bucsák Katalin jegyző***

1. ***Napirend:***

***Gyermekvédelmi beszámolók elfogadása***

Elődaó: Bucsák Katalin jegyző

Németh László polgármester: Az önkormányzat 2021. évben végzett jegyzői hatáskörű gyermekjóléti- és gyermekvédelmi feladatainak ellátásáról minden képviselő részletes írásos előterjesztést kapott, annak tartalmát mindenki megismerte. Továbbá a TÁMASZ Alapszolgáltatási Intézmény Család és Gyermekjóléti Szolgálat az átadott feladatok ellátás tekintetében megküldte a 2021. évi gyermekjóléti feladatok ellátásról szóló beszámolóját jogszabályhelynek megfelelően.

Megkérdezte, Bucsák Katalin jegyzőt, kívánja-e kiegészíteni valamivel az írásos előterjesztést, illetve van-e valakinek észrevétele, hozzászólása.

Bucsák Katalin elmondta, hogy a beszámoló jogszabályi kötelezettség alapján, az abban foglalt kötelező elvárások, tartalom magában foglalásával készült.

Kérdés, észrevétel nem érkezett.

Németh László polgármester javasolta, hogy a jegyzői hatáskörű, 2021. évben végzett gyermekjóléti- és gyermekvédelmi feladatainak ellátásáról szóló beszámolót az írásos előterjesztésnek megfelelően fogadják el.

**Kemendollár Község Képviselőtestület a javaslattal egyetértett és – Németh László polgármester javaslatára – öt igen szavazattal, ellenszavazat nélkül az alábbi határozatot hozta:**

***27/2022. (V.16.) önkormányzat Határozat***

***Kemendollár Község Önkormányzat Képviselőtestület a gyermekek***

***védelméről és a gyámügyi igazgatásról szóló 1997. évi XXXI.tv. 96.§.***

***(6) bekezdése alapján az önkormányzat gyermekjóléti és gyermekvédelmi feladatainak ellátásáról készített jegyzői beszámolót elfogadta.***

***A gyermekvédelmi beszámoló a Pókaszepetki Közös Önkormányzati Hivatal irattárába a KÖH/277-2/2022. iktatószámon került elhelyezésre.***

***A képviselőtestület felkéri továbbá a polgármestert, hogy a beszámoló megküldésével a Kormányrendeletben megjelölt szervet tájékoztassa.***

***Határidő: folyamatos***

***Felelős: Németh László polgármester***

Németh László polgármester javasolta, hogy a TÁMASZ Alapszolgáltatási Intézmény Család és Gyermekjóléti Szolgálat 2021. évben végzett gyermekjóléti- és gyermekvédelmi feladatainak ellátásáról szóló beszámolót az írásos előterjesztésnek megfelelően fogadják el.

**Kemendollár Község Képviselőtestület a javaslattal egyetértett és – Németh László polgármester javaslatára – öt igen szavazattal, ellenszavazat nélkül az alábbi határozatot hozta:**

***28/2022. (V.16.) önkormányzat Határozat***

***Kemendollár Község Önkormányzat Képviselőtestület a TÁMASZ Alapszolgáltatási Intézmény Család és Gyermekjóléti Szolgálat gyermekek***

***védelméről és a gyámügyi igazgatásról szóló 1997. évi XXXI.tv. 96.§.***

***(6) bekezdése alapján az önkormányzat gyermekjóléti és gyermekvédelmi feladatainak 2021. évi ellátásáról készített beszámolót elfogadta.***

***E tekintetben a gyermekvédelmi beszámoló a Pókaszepetki Közös Önkormányzati Hivatal irattárába a KEM/91/2022. iktatószámon került elhelyezésre.***

***Határidő: folyamatos***

***Felelős: Németh László polgármester***

1. ***Napirend:***

***Könyvtári feladatellátás beszámoló elfogadása***

Előadó: Németh László polgármester

Németh László polgármester ismertette, hogy a Deák Ferenc Megyei és Városi Könyvtár a Könyvtárellátási Szolgáltató Rendszer működéséről szóló 39/2013. (V.31.) EMMI rendelet 7. §. (5) bekezdés alapján a megyei könyvtár az előző évben nyújtott szolgáltatásokról évente május 31-ig tájékoztatót készít a települési önkormányzat számára.

A Megyei Könyvtár e feladatok 2021. évi ellátásról szóló beszámolót megküldte az önkormányzatnak.

A beszámolót minden képviselő írásban megkapta, annak tartalmát megismerte.

A napirenddel kapcsolatban kérdés, hozzászólás nem érkezett.

Németh László polgármester javasolta, hogy a Deák Ferenc Megyei és Városi Könyvtár a Könyvtárellátási Szolgáltató Rendszer feladatainak ellátásáról szóló beszámolót az írásos előterjesztésnek megfelelően fogadják el.

**Kemendollár Község Képviselőtestület a javaslattal egyetértett és – Németh László polgármester javaslatára – öt igen szavazattal, ellenszavazat nélkül az alábbi határozatot hozta:**

***29/2022. (V.16.) önkormányzat Határozat***

***Kemendollár Község Önkormányzat Képviselőtestület a Deák Ferenc Megyei és Városi Könyvtár a Könyvtárellátási Szolgáltató Rendszer működéséről szóló 2021. évi beszámolót elfogadta.***

***A könyvtár ellátásról szóló tájékoztatót a*** ***Pókaszepetki Közös Önkormányzati Hivatal irattárába a KÖH/278/2022. iktatószámon került elhelyezésre.***

***Határidő: folyamatos***

***Felelős: Németh László polgármester***

1. ***Napirend:***

***Belső ellenőr beszámolójának elfogadása***

Előadó: Németh László polgármester

Németh László polgármester: Tájékoztatta a képviselőtestületet, hogy a ZalA-KAR Térségi Innovációs Társulás megküldte az önkormányzat 2021. évben végzett belső ellenőrzéséről készült jelentést.

A képviselők részére a jelentés tartalmát felolvasta, az abban foglaltakat minden képviselő megismerte, azt megértette és tudomásul vette.

Németh László polgármester javasolta, hogy a képviselőtestület az előterjesztésben elhangzottak szerint Kemendollár Község Önkormányzat 2021. évi belső ellenőrzési jelentését fogadja el.

**Kemendollár Község Képviselőtestület a javaslattal egyetértett és – Németh László polgármester javaslatára – öt igen szavazattal, ellenszavazat nélkül az alábbi határozatot hozta:**

***30/2022. (V.16.) önkormányzati Határozat***

***Kemendollár Község Önkormányzat Képviselőtestület a* ZalA-KAR** ***Térségi Innovációs Társulás (Zalaszentgrót, Dózsa Gy.u.9.) által készített***

* ***Pókaszepetki Közös Önkormányzati Hivatal 2021. évi belső ellenőrzési jelentését***
* ***Kemendollár Község Önkormányzat 2021. évi belső ellenőrzési jelentését elfogadta.***

***A belső ellenőrzési jelentés a Pókaszepetki Közös Önkormányzati Hivatal irattárába a KÖH/257/2022. iktatószámon került elhelyezésre.***

***Felelős: Németh László polgármester***

***Határidő: folyamatos***

1. ***Napirend:***

***Zala Megyei Katasztrófavédelmi Igazgatóság tájékoztatója a településen végzett 2021. évi munkájáról***

Előadó: Németh László polgármester

Németh László polgármester: Tájékoztatta a jelenlévőket, hogy a Zalaegerszegi Hivatásos tűzoltó parancsnokság a 2021. évi tűzvédelmi tevékenységükről szóló beszámolót megküldte az önkormányzat részére.

A beszámoló minden képviselő részére megküldésre került.

Egyéb kérdés hozzászólás nem érkezett.

Németh László polgármester javasolta, hogy a katasztrófavédelmi tevékenység munkájáról szóló beszámolót fogadják el.

**A képviselőtestület a javaslattal egyetértett és öt igen szavazattal, ellenszavazat nélkül az alábbi határozat hozta:**

***31/2022. (V.16.) önkormányzati Határozat***

***Kemendollár Község Önkormányzati Képviselőtestület a Zala Megyei Katasztrófavédelmi Igazgatóság településen végzett 2021. évi munkájáról szóló beszámolót tudomásul vette, elfogadta.***

***Felelős: Németh László polgármester***

***Határidő: folyamatos***

1. ***Napirend:***

***A rendszeres gyermekvédelmi kedvezményben részesülő gyermekek ingyenes nyári szünidei étkeztetésének biztosítása***

Elődaó: Bucsák Katalin jegyző

Németh László polgármester: a szünidei gyermekétkeztetés biztosítása a jogszabályi feltételeknek megfelelő igénylők (hátrányos és halmozottan hátrányos gyermekek) tekintetében kötelező ellátás.

A településen az idei évben 1 gyermek jogosult a támogatott étkeztetésre és további 4 gyermek részesülhetne az önkormányzat által biztosított keretből a déli meleg ebéd elfogyasztására.

A nyári étkeztetést június 16.– augusztus 15. (43 nap) napig igényelheti a szülő gyermekei részére.

A képviselőtestület a rendszeres gyermekvédelmi kedvezményben részesülőkre is kiterjesztheti az ingyenes étkezés lehetőségét.

Az óvodai nevelésben részesülő gyermekek részére a napközbeni ellátásukat biztosító intézményben van lehetőség az étel elfogyasztására.

A gyermekek részére a Pókaszepetk, Arany J. u. 7. szám alatti Festetics Kristóf Általános Iskola főzőkonyhájánál kerülhet átvételre a falugondnok által, aki gondoskodik az étel településre szállításáról. Az étel egyszerhasználatos ételtartó dobozokba kerül átadásra, azt fertőtleníteni, visszaadni nem kell (használat után eldobandó)! Az esetleges fertőzés veszélye ezzel minimálisra csökkenthető.

Az egyszerhasználatos ételtartó doboz költségét az önkormányzat viseli.

**A képviselőtestület a javaslattal egyetértett és öt igen szavazattal, ellenszavazat nélkül az alábbi határozat hozta:**

***32/2022. (V. 16.) önkormányzati Határozat***

***Kemendollár Község Önkormányzata helyett és nevében eljárva a gyermekek védelméről és a gyámügyi igazgatásról szóló 1997. évi XXXI. tv. 21/C § (1) bek. a) pontja alapján a rendszeres gyermekvédelmi kedvezményben részesülő hátrányos vagy halmozottan hátrányos gyermekek kötelező ellátásán kívül a rendszeres gyermekvédelmi kedvezmény jogosultsággal rendelkező kemendollári gyermekek részére a nyári szünidőben 2022. június 16. - augusztus 15. napjáig (43 munkanap) biztosítja a szünidei gyermekétkezés lehetőségét az igénylők számára.***

***Felelős: Németh László polgármester és Bucsák Katalin jegyző***

***Határidő: folyamatos***

1. ***Napirend:***

***Kemendollár zártkert 894, 895, 985, 986 hrsz-ú ingatlanra érkezett vételi ajánlat elbírálása***

Előadó: Németh László polgármester

Németh László polgármester ismerteti a képviselő-testület tagjaival, hogy az önkormányzathoz kérelem érkezett a Kemendollár zártkert 894, 895, 985, 986 hrsz-ú ingatlan megvásárlására vonatkozóan Dr. Nagy Kolozsvári Előd Vöckönd, Kölcsey Ferenc utca 2. szám alatti lakostól.

Az ingatlan zártkerti, az Önkormányzat művelés alá vonni nem képes, tehát parlagon van.

Javasolja az ingatlan elidegenítését, melynek vételárát a helyben szokásos 50.- Ft/m2 áron javasolja megállapítani.

Kéri a képviselő-testület tagjait, hogy az ingatlan értékesítése tekintetében hozzák meg döntésüket.

A képviselők egyöntetűen javasolják, hogy kívánatos lenne, ha minél több zártkerti ingatlan olyan lakosok tulajdonába kerülne, akik azt művelés alá vonják.

A Képviselők az elhangzottakat megvitatták és az értékesítést támogatták, Németh László polgármester javasolja, hogy határozatban hozzák meg döntésüket.

**A képviselőtestület a javaslattal egyetértett és – Németh László polgármester javaslatára - öt igen szavazattal, ellenszavazat nélkül az alábbi határozat hozta:**

***33/2022. V.16.) önkormányzati Határozat***

***Kemendollár Község Önkormányzati Képviselőtestülete akként határoz, hogy a kizárólagos tulajdonát képező***

* ***Kemendollár zártkert 985 hrsz.-ú kivett, zártkerti művelés alól kivett terület 65 m2 területű, 1/1 tulajdoni hányadú ingatlant 3250.- Ft,***
* ***Kemendollár zártkert 986 hrsz.-ú kivett, zártkerti művelés alól kivett terület 65 m2 területű, 1/1 tulajdoni hányadú ingatlant 3250.- Ft,***
* ***Kemendollár zártkert 895 hrsz.-ú kivett, zártkerti művelés alól kivett terület 1685 m2 területű, 1/1 tulajdoni hányadú ingatlant 84 250.- Ft,***
* ***Kemendollár zártkert 894 hrsz.-ú kivett, zártkerti művelés alól kivett terület 1509 m2 területű, 1/1 tulajdoni hányadú ingatlant 75 450.- Ft***

***mindösszesen 166 200 Ft-os vételár megfizetése mellett – a vételi ajánlatot tevő - Dr. Nagy kolozsvári Előd Vöckönd, Kölcsey Ferenc utca 2. szám alatti lakos részére el kívánja idegeníteni.***

***Határozatában is megerősíti, hogy az ingatlant a megtekintett állapotban értékesíti a vételi ajánlatot tevő részére. A vételi ajánlatot tevő kötelessége az ingatlan telekhatárának esetleges kitűzése, annak költségének viselése, továbbá az ügyvédi munkadíj megfizetése is.***

***Az ingatlan elidegenítésével együtt járó költségeket az Eladó viselni nem kívánja.***

***Felelős: Németh László polgármester***

***Határidő: folyamatos***

1. ***Egyebek:*** *(szóban került előterjesztésre)*

* ***Kápolna felé vezető út melletti tulajdonosok felszólítása kilógó faágak gallyazására***
* ***Kurucz Attila kemendollári lakossal földhasználati szerződéskötés***

Előadó: Németh László polgármester

**13.1. Kápolna felé vezető út melletti tulajdonosok felszólítása kilógó faágak gallyazására**

Kurucz Attila képviselő ismerteti, hogy a Kemend hegyi kápolna felé vezető zártkerti útszakasz állaptára vonatkozóan több megkeresést kapott a lakosságtól. A probléma az elhanyagolt, „gazdátlan” területekkel van, mert az ott felnövekvő növényzet az útra benőve, nehezen járhatóvá teszi az utat.

Javasolja az ingatlan tulajdonosok felhívását a terület kaszálására és a növényzet visszanyesésére vonatkozóan.

A képviselő-testület a javaslattal egyet ért, azt támogatja.

**Kemendollár Község Képviselőtestülete öt igen szavazattal, ellenszavazat nélkül az alábbi határozatot hozta:**

***34/2022. (V.16.) önkormányzati Határozat***

***Kemendollár Község Önkormányzat Képviselőtestülete akként határoz, hogy a Kemend hegyi kápolna felé vezető zártkerti útszakaszon a közlekedést zavaró kihajló ágak miatt felszólítja az ingatlan tulajdonosokat az ágak visszanyesésére.***

***Felelős: Németh László polgármester***

***Határidő: folyamatos***

**13.2. Kurucz Attila kemendollári lakossal földhasználati szerződéskötés**

Németh László polgármester ismereti, hogy az Önkormányzatnak több olyan földterülete van a zártkerti területen, melyek parlagon hevernek, nem hasznosíthatók gazdaságosan, nincs olyan kemendollári lakos, aki haszonbérbe kívánná venni. A földterületek azonban amennyiben azokat nem művelik több esetben parlagfűvel fertőzötté válnak.

Az egyik ilyen terület a 668 hrsz – ú zártkerti művelés alól kivett ingatlan a zártkertben, melynek egy részét pályázati forrásból, vállalással gyümölcsfákkal ültették be. A terület fásított része így hasznosult és ott el is végzik a kaszálást, azonban a magasabban fekvő része – hozzávetőleg a föld 80%-a műveletlen, parlagon hever.

Kurucz Attila képviselő vállalná annak kaszálását és karbantartását, azon ideig is, ameddig az nem idegeníthető el.

Németh László polgármester javasolja, hogy az Önkormányzat Képviselőtestülete adja át használati szerződéssel – térítésmentesen – a területrészt, a területről lekaszálható széna természetesen az ingatlan használóját illetné. A gyümölcsfával beültetett rész továbbra is az Önkormányzatnál hasznosul, amennyiben azok termőre fordulnak a rászorulók részére kerülnek kiosztásra.

A képviselő-testület a javaslattal egyet ért, azt támogatja.

Kurucz Attila képviselő a döntést tekintve bejelenti érintettségét és a szavazástól tartózkodni kíván.

Döntését a Képviselők tudomásul veszik.

**Kemendollár Község Képviselőtestülete négy igen szavazattal, egy tartózkodás mellett, ellenszavazat nélkül az alábbi határozatot hozta:**

***35/2022. (V.16.) önkormányzati Határozat***

***Kemendollár Község Önkormányzat Képviselőtestülete akként határoz, hogy a Kemendollár 668 hrsz-ú, 1370 m2 alapterületű terület rajzon körül határolt részét térítésmentesen átadja Kurucz Attila (szül.: Zalaegerszeg, 1982.04.09., an.: Horváth Erzsébet Anna) 8931 Kemendollár, Olaj u. 4. szám alatti lakos részére 2 év határozott időre használatra. Felkéri Bucsák Katalin jegyzőt a megállapodás előkészítésére.***

***Felelős: Németh László polgármester***

***Határidő: folyamatos***

Egyéb kérdés, hozzászólás nem merült fel a polgármester az ülést 19.35 órakor bezárta. A képviselő-testület az ülést zárt ülés keretein belül folytatta.

kmft.

Németh László Bucsák Katalin

polgármester jegyző